ଫୋବର୍ସ ତାଲିକାରେ ଧୋନୀ\nନୂଆଦିଲ୍ଲୀ,୬।୧୨- କ୍ରିକେଟ ପିଚ୍ରେ ପୂର୍ବତନ ଭାରତୀୟ ଅଧିନାୟକ ମହେନ୍ଦ୍ର ସିଂ ଧୋନୀ ଖରାପ ଫର୍ମ ଦେଇ ଗତି କରୁଛନ୍ତି। ମାତ୍ର ଏହା ତାଙ୍କ ବ୍ରାଣ୍ଡ ଭାଲ୍ୟୁରେ କୌଣସି ଫରକ ପକାଇନାହୁଁ।\nଫୋବର୍ସ ତାଲିକାରେ ଧୋନୀ\t December 6th, 12:20 PM December 6th, 12:20 PM\nନୂଆଦିଲ୍ଲୀ,୬।୧୨- କ୍ରିକେଟ ପିଚ୍ରେ ପୂର୍ବତନ ଭାରତୀୟ ଅଧିନାୟକ ମହେନ୍ଦ୍ର ସିଂ ଧୋନୀ ଖରାପ ଫର୍ମ ଦେଇ ଗତି କରୁଛନ୍ତି। ମାତ୍ର ଏହା ତାଙ୍କ ବ୍ରାଣ୍ଡ ଭାଲ୍ୟୁରେ କୌଣସି ଫରକ ପକାଇନାହୁଁ। ଫୋବର୍ସ ପକ୍ଷରୁ ପ୍ରକାଶ କରାଯାଇଥିବା ଚଳିତ ବର୍ଷ ଅଧିକ ଆୟ କରିଥିବା ୧୦୦ ଭାରତୀୟ ସେଲିବ୍ରେଟିଙ୍କ ମଧ୍ୟରେ ଧୋନୀ ୪ର୍ଥ ସ୍ଥାନରେ ରହିଛନ୍ତି। ସେ ଚଳିତ ବର୍ଷ ୧୦୧.୭୭ କୋଟି ଟଙ୍କା ଆୟ କରିଛନ୍ତି। ପୂର୍ବ ବର୍ଷ ଅପେକ୍ଷା ଧୋନୀଙ୍କ ବ୍ରାଣ୍ଡ ଭାଲ୍ୟୁରେ ପ୍ରାୟ ୬୦ ପ୍ରତିଶତ ବୃଦ୍ଧି ଘଟିଛି। ସେ ଗତ ବର୍ଷ ଏହି ତାଲିକାର ୮ମ ସ୍ଥାନରେ ଥିଲେ। ୨୦୧୭ରେ ଧୋନୀଙ୍କ ଆୟ ଥିଲା ୬୩.୭୭ କୋଟି। ଏହି ତାଲିକାରେ ଅଧିନାୟକ ବିରାଟ କୋହଲି ୨୨୮.୦୯ କୋଟି ଟଙ୍କାର ଆୟ ସହ ୨ୟ ସ୍ଥାନରେ ରହିଛନ୍ତି। ତାଙ୍କ ବ୍ୟତୀତ ଏହି ତାଲିକାରେ ରିଓ ଅଲିମ୍ପିକ୍ସରେ ରୌପ୍ୟ ପଦକ ଜିତିଥିବା ମହିଳା ବ୍ୟାଡ୍ମିଣ୍ଟନ ଖେଳାଳି ପି. ଭି. ସିନ୍ଧୁ (୮୦ କୋଟି) ୯ମ ସ୍ଥାନରେ ରହିଛନ୍ତି। ଭାରତୀୟ ଓପନର ରୋହିତ ଶର୍ମା, ହାର୍ଦ୍ଦିକ ପାଣ୍ଡ୍ୟା, ରବିଚନ୍ଦ୍ରନ ଅଶ୍ୱିନ ଓ ଭୁବନେଶ୍ୱର କୁମାର ମଧ୍ୟ ସ୍ଥାନ ପାଇଛନ୍ତି। ତେବେ ଏହି ତାଲିକାରେ ବଲିଉଡ ଷ୍ଟାର ସଲମାନ ଖାଁ ଶୀର୍ଷରେ ରହିଛନ୍ତି।
